Държавен вестник, бр. 6, 2026 г., стр. 178

СТР.  178	
Д Ъ Р Ж А В Е Н  В Е С Т Н И К 	
БРОЙ  6
електробезопасност, противопожарна защита, работа с високо напрежение, механично 
натоварване и за достъп до техническа инфраструктура в условия, максимално приближени до 
реалната експлоатационна среда. 
Работилниците следва да разполагат с устойчиви и ергономични работни маси, 
метални шкафове за инструменти и технически устройства, зони за ремонт и настройка, 
включително маси с антивибрационни покрития за работа с чувствителна електроника. 
Осигурява се обособено пространство за релейна техника, комуникационно оборудване, 
програмируеми логически контролери и други устройства, характерни за системите за 
управление и сигнализация. Пространството трябва да позволява едновременно провеждане 
на индивидуални и екипни упражнения. Всяко работно място се оборудва с източник на 
безопасно електрическо захранване, инструменти за монтаж и демонтаж, ръчни и 
електрически измервателни уреди, както и средства за защита. 
В практическата база се включват и стационарни или мобилни учебни табла и 
стендове, чрез които обучаемите изпълняват симулации на реални работни ситуации – 
включително аварийни тестове, измервания, конфигуриране и наблюдение на цифрови 
сигнални и комуникационни системи. Наличието на учебна контактна мрежа, макети на 
железопътни пресичания, блокови и гарови съоръжения, както и полеви пунктове за 
наблюдение е препоръчително. 
Практическото обучение се допълва със софтуерни платформи за симулация на 
цифрови релейни системи, системи за автоматично блокиране, телекомуникационни мрежи и 
управление на сигнализацията. Използват се и приложения за визуализация и логическо 
програмиране, обучение по цифрови интерфейси, съставяне на контролни таблици, графици 
на техническо обслужване и архивиране на диагностика. 
Учебната практика трябва да включва и дигитални станции с достъп до електронни 
технически ръководства, протоколи и интерактивни процедури за монтаж, тест и контрол. 
Във връзка с дейностите, които обучаваните лица трябва да усвоят, е необходимо 
обучението по практика да се извършва в реална железопътна работна среда – железопътна 
гара, жп участък, локомотивно депо и други функционални звена от инфраструктурата и 
експлоатацията. 
 
6. Изисквания към обучаващите 
Право да преподават по теория и практика на професията имат лица с висше 
образование и образователно-квалификационна степен „магистър“ или „бакалавър“ по 
специалности от професионално направление „Машинно инженерство“, „Комуникация и 
компютърна техника“, „Електротехника, електроника и автоматика“ и „Енергетика“ от област 
на висше образование „Технически науки“ от Класификатора на областите на висше 
образование и професионалните направления, приет с Постановление № 125 от 2002 г. на 
Министерския съвет (обн., ДВ, бр. 64 от 2002 г.; посл. доп., бр. 94 от 2005 г.), съответстващи 
на професията. 
Учителска длъжност по учебен предмет или модул от професионалната подготовка, 
може да се заема и от лица със завършено висше образование по съответната специалност и 
без професионална квалификация „учител“. 
По учебен предмет или модул от професионалната подготовка, за който няма съответно 
професионално направление в Класификатора на областите на висше образование и 
професионалните направления, могат да преподават лица без висше образование и без 
професионална квалификация „учител“, придобили съответната професионална квалификация 
при условията и по реда на Закона за професионалното образование и обучение. 
Препоръчително е на всеки три години обучаващите да преминават курс за 
актуализиране на професионалните си знания, умения и компетентности. 
65